CELEX: 62014CN0203
Language: da
Date: 2014-04-23 00:00:00
Title: Sag C-203/14: Anmodning om præjudiciel afgørelse indgivet af Tribunal Català de Contractes del Sector Públic (Spanien) den 23. april 2014 — Consorci Sanitari del Maresme mod Corporació de Salut del Maresme i la Selva

21.7.2014   
            
            
               DA
            
            
               Den Europæiske Unions Tidende
            
            
               C 235/5
            
         Anmodning om præjudiciel afgørelse indgivet af Tribunal Català de Contractes del Sector Públic (Spanien) den 23. april 2014 — Consorci Sanitari del Maresme mod Corporació de Salut del Maresme i la Selva
   (Sag C-203/14)
   2014/C 235/07
   Processprog: spansk
   
      Den forelæggende ret
   
   Tribunal Català de Contractes del Sector Públic
   
      Parter i hovedsagen
   
   
      Sagsøger: Consorci Sanitari del Maresme
   
      Sagsøgt: Corporació de Salut del Maresme i la Selva
   
      /Præjudicielle spørgsmål
   
   
               1)
            
            
               Skal offentlige myndigheder i henhold til Europa-Parlamentets og Rådets direktiv 2004/18/EF (1)af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter anses for offentlige enheder?
            
         
               2)
            
            
               Såfremt spørgsmål 1 besvares bekræftende, skal offentlige myndigheder da i henhold til det nævnte direktiv 2004/18/EF af 31. marts 2004 anses for økonomiske aktører og dermed have mulighed for at deltage i offentlige udbudsprocedurer?
            
         
               3)
            
            
               Såfremt spørgsmål 2 besvares bekræftende, kan og skal de offentlige myndigheder da i henhold til det nævnte direktiv 2004/18/EF af 31. marts 2004 optages på officielle lister over godkendte erhvervsdrivende, leverandører eller tjenesteydere, eller attesteres af offentligretlige eller privatretlige attesteringsorganer, hvilket i spansk ret er kendt som det erhvervsmæssige klassifikationssystem?
            
         
               4)
            
            
               Er der i henhold til det nævnte direktiv 2004/18/EF af 31. marts 2004 foretaget en ukorrekt gennemførelse af direktivet i national spansk ret, nærmere bestemt ved Real Decreto Legislativo 3/2011, de 14 de noviembre, por el que se aprueba el Texto Refundido de la Ley de Contratos del Sector Público, og har den spanske lovgiver i så fald ved artikel 62 og 65 i det nævnte kongelige lovdekret nr. 3/2011 af 14. november begrænset de offentlige myndigheders adgang til registrene for erhvervsmæssig klassifikation?
            
         
               5)
            
            
               Såfremt de offentlige myndigheder har mulighed for at deltage i udbudsprocedurer, men ikke kan opnå erhvervsmæssig klassifikation i overensstemmelse med det nævnte direktiv 2004/18/EF af 31. marts 2004, hvilke metoder skal da anvendes til at godtgøre deres formåen med hensyn til at indgå offentlige kontrakter?
            
         
      (1)  EUT L 134, s. 114.